Autoritățile se joacă cu cifrele despre decese. Când am putea afla câte persoane au murit infectate cu Sars-Cov-2.
Voiculescu spune că responsabilitatea raportării revine INSP. Voiculescu spune că la Spitalul Colentina există o diferență de peste 500 de deces. Spitalele Colentina și ROL 2 spun că raportarea s-a făcut corect. Florin Cîțu a semnat ordinul de constituire a comisiei de evaluare a raportărilor.
În lupta pentru cine are dreptate și cine este mai competent, autoritățile se joacă cu cifrele despre decese.Fostul ministrul al sănătății, Vlad Voiculescu, spune că diferențele dintre raportări sunt de ordinul miilor.Tot el spune că responsabilitatea raportării revine Institutului Național de Sănătate Publică.Adriana Pistol, director în cadrul INSP, spune că ei și-au făcut treaba.Adriana Pistol, director INSP: "Sistemul de raportare a fost stabilit încă de la inceputul pandemiei. Cu sprijinul STS a fost la dipoziție un soft de raportare. Direcțiile de sănătate publică obligatiile lor, să primească și să citească toată această informație. La începutul pandemiei, până în 10 mii de cazuri, le-am ținut noi în excel."La Spitalul Colentina diferența ar fi de peste 500 de decese. Care este poziția spitalului?Mihaela Chircă, editor-corespondent: "Spitalul spune că acuzațiile nu au o bază reală și că toate raportările făcute respectă reglementările în vigoare. Colentina funcțioaneză de peste un an ca spital suport Covid, timp în care și-ar fi pierdut viața 731 de pacienți, din raportările făcute până ieri la ora 14.00. Reprezentanții spitalului spun că pot proba faptul că nu au fost diferențe între datele din Corona Forms și platforma de Alerte MS."Mai sunt și alte spitale despre care se crede că nu au raportat corect decesele?Vlad Voiculescu a menționat și unitatea militară din curtea Insitutului Ana Aslan. În acest caz, el nu a mai dat și cifre.Reprezentanții spitalului Rol 2 au reacționat și ei și au spus că nu poate fi vorba despre o eroare sau de neglijență.Unitatea are acces la aplicațiile de raportare din data de 10 ianuarie 2021, timp în care s-au stins 82 de persoane din cauza Covid-19.Știm când am putea afla câte persoane au murit infectate cu Sars-Cov-2?Am avut câteva zile de scandal între cele două tabere. Vlad Voiculescu și cei de la USR-PLUS spuneau că există comisia, iar premierul Cîțu și Ministerul Sănătății negau existența ei, ca mai apoi să nege legalitatea ei. Aseară însă premierul a semnat ordinul de constituiere al acestei comisii. Din ea vor face parte 7 persoane -reprezentanți ai MS, INSP, Inspectoratului General și Departamentul pentru Situații de Urgență, precum și un reprezentant STS.